Tri.be

Tri.be (/traɪ.bi/; Hangul: 트라이비; RR: Teuraibi; digayakan sebagai TRI.BE) adalah kumpulan wanita dari Korea Selatan ditubuhkan oleh TR Entertainment dan Universal Music Group pada tahun 2021. Kumpulan ini terdiri dari enam orang ahli iaitu Songsun, Kelly, Hyunbin, Jia, Soeun dan Mire. Pada asalnya sebagai tujuh orang ahli, Jinha meninggalkan kumpulan itu atas sebab kesihatan. Kumpulan ini debut pada 17 Februari 2021 dengan album single pertama mereka Tri.be Da Loca.
Nama kumpulan ini, Tri.be adalah gabungan 'Tri' singkatan 'Triangle' yang merupakan simbol kesempurnaan dan 'Be' yang bermaksud kewujudan dan mempunyai makna 'kewujudan sempurna' atau 'makhluk yang sempurna'.
Songsun dan Hyunbin adalah bekas pelatih di bawah Banana Culture, terlibat dalam salah satu projek syarikat bertajuk "Banana Culture New Kid."
Kelly adalah peserta dalam rancangan realiti Cina Youth With You 2 di bawah bekas syarikat pengurusan pra-debut TRI.BE Lion Heart Entertainment. Dia tersingkir pada pusingan pertama dan berakhir di tempat ke-64.
Pada 29 Disember 2020, telah didedahkan bahawa penerbit Shinsadong Tiger dan Universal Music Group berhasrat untuk membuat debut kumpulan wanita baharu pada awal 2021. Pada 4 Januari 2021, akaun media sosial rasmi kumpulan ini mengeluarkan video gerakan logo rasmi, mendedahkan logo kumpulan ini dan nama mereka ialah Tri.be. Kumpulan ini mengeluarkan video teaser dan promosi pada awal bulan Februari, kemudian mengesahkan bahawa mereka akan debut lewat bulan itu. Sebelum debut, mereka dipaparkan dalam rancangan realiti dalam talian pertama mereka Let's Try ! Be di YouTube melalui Studio Lululala.
Kumpulan ini debut dengan album single pertama mereka Tri.be Da Loca pada 17 Februari 2021 dengan single utama "Doom Doom Ta" dan lagu B-side "Loca". Kedua buah lagu dalam album ini dihasilkan oleh Shinsadong Tiger & LE EXID. Pada hari yang sama dengan debut mereka, Tri.be mengumumkan akan menandatangani di bawah label anak syarikat Universal Music Republic Records untuk promosi di luar Korea.
Pada 18 Mei 2021, kumpulan ini mengeluarkan album single kedua mereka Conmigo dengan single utama "Rub A Dum" dan lagu B-side "Loro".
Pada 12 Oktober 2021, kumpulan ini mengeluarkan album mini pertama mereka Veni Vidi Vici dengan single utama "Would You Run" bersama empat buah lagu baharu dan dua single yang dikeluarkan sebelum ini "Doom Doom Ta" dan "Rub-A-Dum".
Pada 25 November 2021, kumpulan ini mengeluarkan single musim sejuk istimewa bertajuk "Santa For You".
Pada 2 Disember 2021, telah diumumkan Tri.be akan mengambil bahagian dalam lagu tema untuk siri Cartoon Network We Baby Bears. Lagu ini, bertajuk "The Bha Bha Song" telah dikeluarkan pada 17 Disember 2021, bersama dengan muzik video.
Pada 9 Ogos 2022, kumpulan ini akan mengeluarkan album single ketiga mereka Leviosa dengan single utama "Kiss".
Pada 9 Ogos 2022, kumpulan ini akan mengeluarkan album mini kedua mereka W.A.Y dengan single utama "We Are Young".
Pada 21 Julai 2023, Jinha meninggalkan Tri.be kerana masalah kesihatan.
Pada 28 November 2023, Tri.be mengeluarkan single istimewa musim sejuk mereka bertajuk The Little Drummer Girls.
Pada 20 Februari 2024, Tri.be mengeluarkan album single keempat mereka Diamond dengan single utama dengan nama yang sama. Video persembahan untuk lagu B-side "Run" telah dikeluarkan dua hari kemudian.